We+Will+Rock+You


 * We Will Rock You **

Da vi fikk en fri oppgave, bestemte jeg meg for å skrive om det som betydde mest for meg på turen, og ingen ting etterlot seg et større inntrykk en We Will Rock You musikalen, fra onsdag kveld.

Med en billettpris på £40 kan man forvente seg et forrykende show, og vi ble ikke skuffet. Det ble I hvert fall ikke jeg! Men hva har dette med IT-faget å gjøre? Spør du kanskje. Vel, bare ta for deg handlingen: I et futuristisk samfunn, hvor den som kontrollerer internettet, kontrollerer verden. Og den som har makt gjør alt den kan for å beholde makten. En person som kjenner til verden utenfor teknologisamfunnet er en trussel mot utviklingen av informasjonsteknologien, og de mektige gjør hva som helst for å skjule den fysiske verden utenfor. Og I den kalde verden av datamaskiner og sjelløs musikk finner to unge bohemene hverandre og lærer seg den sanne historien om rock! Musikken er skrevet av supergruppa Queen, på 70 og 80-tallet, da Freddie Mercury fortsatt var i live. Musikalen er en hyllest til Queen’s musikk, og vi fikk beskjed om å ikke henge oss for mye opp i handlingen.

Selv om musikalen ikke fokuserer på annet en å gi deg en forrykende forestilling, formidler den et budskap, som for en musikkelsker som meg var en tankevekker. Det ene budskapet er å ikke gi all makten til noen mennesker. Et annet er å ikke la datamaskinen og internettet ta over livet ditt, men det budskapet som la igjen størst inntrykk på meg var at musikk, altså den moderne musikken i stykket, som er laget bare for pengenes skyld ikke har noen sjel. Dette var noe som fikk meg til å forstå hvordan dette ikke bare var en tankeløs science-fiction handling, men noe som pågår, allerede i dag. Katy Perry, Jason Mraz, Kanye West og Miley Cyrus. Dette er bare noen av de mest populære artistene, i dag, og musikken deres har en ting til felles. De lager den for å tjene penger. Selvfølgelig kan musikken være bra. Folk liker den, og de hører på den, men sannheten er at den ikke har noen sjel. Bare halvparten av artistene skriver sine egne låter. I mange tilfeller er artisten bare en heit frontfigur, som folk tilber på grunn av utseende, og ikke talent eller en gang for musikkens sin del. Jeg vet i hvertfall hva jeg foretrekker. Musikk komponert for musikken sin egen skyld, spillet på en klassisk gitar, og fremført av tidenes og verdens udiskuterbart beste sanger: Freddie Mercury.

Bare for innleveringens skyld har jeg lagt med noen flere bilder fra turen: The London Eye, som levde opp til alle forventninger. Tower Bridge hvor vi oppholdt oss i hele 60 sekunder! Nok til å ta 4 bilder, og beundre utsikten i et halvt minutt.

Dette er en tyrannosaurus på Museum of Natural History: media type="file" key="MVI_8053.flv" Det var ingen organisert tur hit, så Jeg, Ørjan og Adrian dro i spisepausen etter Science Museum.

Skrevet av Håvard Bamle